OpenLLM-France/wikimedia huggingface dataset:
# Daewoo K7

La Daewoo K7 es una pistola metralladora que dispara munició de 9×19mm Parabellum, amb un supressor integrat, utilitzada per l'exèrcit de Corea del Sud. Esta basada en la Daewoo K1, la seva versió K1A, però simplificada per l'ús d'un sistema de foc de Blowback, en comptes del de gas. Va ser exposada al públic en l'exposició militar de IDEX en els Emirats Àrabs Units en 2003.
La K7 és actualment produïda per S&T Motiv.

## Disseny

Encara que la MP5 ja estava en ús en aquella època en l'exèrcit de Corea del Sud, la K7 va començar a ser desenvolupada, perquè la utilitzessin les seves forces especials, i també volien una arma indígena del país, i van seguir amb la extensa línea d'armes de Daewoo les “K”. Necessitaven una arma silenciada, i tenaiq ue ser petita i compacta, i d'aquestes demandes, va sortir la K7. La K7, va començar a ser dissenyada en l'abril de 1998,l i va acabar el projecte en l'any 2000. Com que la K7 va ser desenvolupada per Daewoo, van seguir amb les seves armes de la línea “K”.
Com que la K7 utilitza la munició subsònica de 9×19mm, es necessita que l'aram utilitzi un sistema diferent al de la de gas per operar-la, com el de la K1A.En comptes, la K7 utilitza un sistema de Blowback. Té un carregador vertical de 30 bales, les mateixos que els de la Uzi, o un carregador de 32 bales de la Beretta PM12. Igual que els carregadors de la K1A, el carregador pot acomodar municions de calibre inferior a 9mm. L'arma te 3 tipus de sistemes de foc:
* Semi automàtic.
* Ràfegues de 3 bales.
* Totalment automàtic.
Encara que un foc sostingut en automàtic, ha demostrat que danya les parts internes del canó i del supressor. Com a resultat d'utilitzar un forrellat obert, s'ha arribat a disparar 1150 bales per minut.
La recambra de la K7 és basada en la de la Daewoo K2, amb algunes modificacions lleugeres.

## Supressor

El supressor utilitza el gas produït durant el tret, per reduir la quantitat de so d'aquest. Endemés, els supressors, camuflen i distorsionen el so del tret, perquè la gent no sàpiga de quin lloc ha vingut exactament el tret i on està el tirador. Per cada tret, la K7, genera uns 111,5 decibels de so de mitjana.

## Usuaris

* Bangladesh
* Indonèsia: Els seus grups de comandos especials la utilitzen.
* Corea del Sud: utilitzada per l'exèrcit de Corea del Sud, en les seves unitats especials, tant terrestres, com de la marina.

## Vegeu també

* Daewoo K1
* MP5

## Referències

* ↑ «Business Outline, Defense Business». S&T Daewoo. [Consulta: 1r juliol 2010].
* 1 2 «Daewoo K7 submachine gun (South Korea)». Arxivat de l'original el 2007-09-29. [Consulta: 30 novembre 2016].
* ↑ http://www.bdmilitary.com/index.php?option=com_content&view=article&id=324&Itemid=138%5BEnllaç+no+actiu%5D
* ↑ «Kopassus & Kopaska - Specijalne Postrojbe Republike Indonezije» (en croatian). Hrvatski Vojnik Magazine. Arxivat de l'original el 2010-08-22. [Consulta: 12 juny 2010].

## Bibliografia

* Bishop, Chris. The Encyclopedia of Small Arms and Artillery. Grange Books, 2006, p. 230–231. ISBN 978-1-84013-910-5.

## Enllaços externs

* Modern Firearms' Daewoo K7 Arxivat 2007-09-29 a Wayback Machine.
* S&T Daewoo Homepage
# Càl·licles de Mègara

* Per a altres significats, vegeu «Càl·licles (desambiguació)».
Càl·licles de Mègara (en llatí Callicles, en grec Καλλικλῆς "Kallikles") fou un escultor de Mègara que va viure al voltant de l'any 400 aC. Era el fill de l'escultor Teòcosm.
Pausànies i Plini el Vell diuen que va esculpir les estàtues de guanyadors als Jocs Olímpics i les d'alguns filòsofs.

## Referències

* ↑ 1.Callicles a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 569
# Càl·licles (desambiguació)

Càl·licles és el nom dels següents personatges:
* Càl·licles, filósof grec
* Càl·licles (metge), metge grec
* Càl·licles (pintor), pintor grec
* Càl·licles de Mègara, escultor grec
# Damip d'Esparta

Damip (en llatí Damippus, en grec antic Δάμιππος) va ser un espartà que vivia a la cort de Jerònim de Siracusa.
El rei, quan va pujar al tron, encara jove i indecís, rebia fortes pressions per abandonar l'aliança amb Roma i aliar-se als cartaginesos i Damip va ser un dels pocs consellers que li va donar el parer contrari. Poc després els siracusans el van enviar com ambaixador a la cort de Filip V de Macedònia però pel camí va ser fet presoner per la flota romana comandada per Marc Claudi Marcel. Va ser alliberat per afavorir una aliança amb els etolis, que al seu torn eren aliats espartans, aliances que buscava marc Claudi Marcel.

## Referències

* ↑ Damippus, Smith, William (ed.). Dictionary of Greek and Roman Biography and Mythology (en anglès). Boston: Little, Brown and Co., 1867 (Vol. I, Vol. II i Vol. III).
# Damis (filòsof)

Damis (en grec Δᾶμις, o Δάμις) va ser un filòsof epicuri que Llucià de Samosata descriu com a enemic de la religió i descuidat. Probablement és la mateixa persona que el notable corinti Damis que fou enverinat pel seu propi fill. Alguns autors sostenen que el Damis mencionat per Llucià era un personatge fictici.

## Referències

* ↑ «Zeus Tragoedus» (en anglès). [Consulta: 24 juny 2012].
* ↑ [https://quod.lib.umich.edu/m/moa/acl3129.0001.001/950?rgn=full+text;view=image;q1=DamisSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 935. ]
# Yu Kobayashi

Yu Kobayashi (Prefectura d'Aomori, Japó, 23 de setembre de 1987) és un futbolista japonès que disputà dos partits amb la selecció del Japó el 2014. Va créixer a la ciutat de Machida, a Tòquio.

## Referències

* ↑ National Football Teams
# Yu Hua

Yu Hua (en xinès simplificat: 余华; xinès tradicional: 余華; pinyin: Yú Huá) és un escriptor xinès nascut a Hangzhou (província de Zhejiang) el 3 d'abril de 1960. El 1983 inicia la seva carrera com a escriptor de ficció, començant en una línia molt avantguardista. Alguns crítics també el van titllar d'escriptor postmodernista o un dels capdavanters de la meta escriptura a la Xina. Pertany a una generació que reformà la literatura de la Xina als anys 80 i 90. En l'actualitat és un dels escriptors xinès més coneguts internacionalment.
Als anys noranta l'escriptor Quim Monzó va elogiar els relats de Yu Hua que coneixia per lectures d'obres seves en llengua italiana. Val a dir, però, que en l'actualitat les seves obres han estat traduïdes a vint llengües diferents: anglès, francès, portuguès, castellà, rus, italià, neerdandès, turc, hebreu, coreà, mongol, malai, suec, entre d'altres. Ha estat el primer xinès a rebre el Premi James Joyce (2002).

## Vida personal

Fill de pares metges. De fet, la família vivia dins del recinte de l'hospital, prop del dipòsit de cadàvers. Aquesta proximitat amb la mort ja des de l'infància influenciarà profundament la seva obra posterior. Durant la seva infància, en el seu període escolar, es va desenvolupar la Revolució Cultural. I va ser un dels qui defensar l'actuació dels estudiants durant les protestes de la Plaça de Tian'anmen de 1989. Va fer estudis d'odontologia i va exercir de dentista durant uns pocs anys. El 1983 abandonà la seva professió per a dedicar-se a escriure.

## Obra

Les més conegudes són:
* Crònica d'un venedor de sang (许三观卖血记, Xǔ sān guān mài xuè jì en pinyin)
* Abandonant la llar al divuit anys (十八岁出门远行, Shíbā Suì Chūmén Yuǎnxíng en pinyin), És una narració curta.
* Germans (兄弟, Xiōngdì en pinyin)
* Viure!" (活着, Huózhe) La novel·la que l'ha fet més popular a Occident. Se n'ha fet una pel·lícula dirigida per Zhang Yimou, protagonitzada per Gong Li, Ge You i Jiang Wu.
Una editorial catalana ha publicat diverses obres d'aquest autor en castellà. La primera traducció al català de l'obra de Yu Hua "El passat i els càstigs" l'ha fet l'editorial Les Males Herbes (2013).
A més:
* "Xina en deu paraules" 十个词汇里的中国 en xinès simplificat;十個詞彙裡的中國 en xinès tradicional i Shí gè cíhuì lǐ de zhōngguó en pinyin). Una altra editorial catalana n'ha fet una versió en castellà.

## Referències

* ↑ Wedell-Wedellsborg, Anne «One Kind of Chinese Reality: Reading Yu Hua». Chinese Literature: Essays, Articles, Reviews (CLEAR), 18, 1996, pàg. 129–143. DOI: 10.2307/495628. ISSN: 0161-9705.
* ↑ «Yu Hua». web. Centre de Cultura Contemporània de Barcelona (CC-BY-SA via OTRS). [Consulta: 15 febrer 2016].
* ↑ «Interview with Yu Hua» (en anglès). Goodreads, 06-01-2015. [Consulta: 16 gener 2020].
* ↑ Planas Penadés, Ricard. Historia del cine chino. Primera edición: Febrero 2019, 2019. ISBN 978-84-17418-45-8.

## Enllaços externs

Trobada amb l'escriptor xinès Yu Hua
* http://www.casaasia.cat/actividad/detalle/?id=15740 Arxivat 2016-03-04 a Wayback Machine.
* http://paper-republic.org/authors/yu-hua/
* http://hemeroteca.lavanguardia.com/preview/2009/05/27/pagina-8/78035147/pdf.html?search=%20Quim%20Monz%C3%B3
# Àcid oxoacètic

L'àcid oxoacètic, abans conegut com a àcid glioxílic, és un compost orgànic de la classe dels àcids carboxílics. Junt amb l'àcid acètic, l'àcid glicòlic i l'àcid oxàlic és un dels àcids carboxílics de dos carbonis (C₂). És un sòlid incolor que es troba de manera natural en la natura i és útil industrialment.

## Estructura i nomenclatura

L'àcid oxoacètic normalment es descriu amb la fórmula química OCHCO₂H, és a dir contenint un grup funcional aldehid. De fet, la fórmula per l'àcid oxoacètic és realment (HO)₂CHCO₂H, descrita com un "monohidrat."

## Preparació

Aquest compost es forma per oxidació orgànica de glioxal amb àcid nítric calent. l'ozonòlisi de l'àcid maleic també és efectiva.
La base conjugada de l'àcid oxoacètic rep el nom d'oxoacetat o glioxilat. El glioxilat és un intermedi del cicle del glioxilat que permet organismes com els bacteris, fongs i plantes convertir àcids grassos a carbohidrats. El glioxalat és el subproducte del procés d'amidació de biosintesis de diversos pèptids amidats.

### Derivats fenòlics

La seva condensació amb fenols és versàtil. El producte immediat és l'àcid 4-hidroximandèlic. Aquesta espècie química reacciona amb amoni per donar hidroxifenilglicina, un precursor de l'amoxicil·lina. Amb la reducció de l'àcid 4-hidroximandèlic s'obté àcid 4-hidroxifenilacètic, un precursor de la droga atenolol. La condensació amb guaiacol en lloc del fenol proporciona una ruta per la vanil·lina, una formilació neta.

## Seguretat

Aquest compost no és gaire tòxic amb una LD50 per rates de 2.500 mg/kg.

## Notes

* ↑ Les actuals normes de la IUPAC desaconsellen l'ús d'àcid glioxílic.

## Referències

* ↑ «Nomenclature of Organic Chemistry. IUPAC Recommendations and Preferred Names 2013. Blue Book» p. 60-65. IUPAC, 06-12-2023. [Consulta: 12 abril 2024].
* 1 2 3 Georges Mattioda and Yani Christidis “Glyoxylic Acid” Ullmann's Encyclopedia of Industrial Chemistry, 2002, Wiley-VCH, Weinheim. doi:10.1002/14356007.a12_495
* ↑ Holms WH «Control of flux through the citric acid cycle and the glyoxylate bypass in Escherichia coli». Biochem Soc Symp., 54, 1987, pàg. 17–31. PMID: 3332993.
* ↑ Escher CL, Widmer F «Lipid mobilization and gluconeogenesis in plants: do glyoxylate cycle enzyme activities constitute a real cycle? A hypothesis». Biol Chem., 378, 8, 1997, pàg. 803–813. PMID: 9377475.
# 1079
## Esdeveniments

* Omar Khayyam efectua el càlcul més acurat de la durada de l'any amb mitjans antics
* Comtat d'Empúries es trasllada la capital de Sant Martí d'Empúries a Castelló d'Empúries.

## Naixements

* Ar Palez, Bretanya: Pere Abelard, filòsof i escolàstic bretó.
* Guillem II de Cerdanya, comte de Berga i comte de Cerdanya i de Conflent.

## Necrològiques

* 8 de maig, Cracòvia: Estanislau de Cracòvia, bisbe de Cracòvia, sant per l'Església catòlica (n. aprox. 1030).

## Referències

* ↑ «Estanislau de Cracòvia | enciclopèdia.cat». [Consulta: 9 maig 2020].
# 1245
## Esdeveniments

* 11 de maig - Jaume I i Lluís IX de França signen el Tractat de Corbeil, on el segon reconeix la plena independència dels Comtats Catalans, a canvi de renunciar a la Provença.
* 13 de setembre - València: Jaume I hi crea la institució dels jurats.
* Guillem II d'Holanda concedeix drets de ciutat a Haarlem.

## Referències

* ↑ Coll i Alentorn, Miquel. Història. vol.3. Publicacions de l'Abadia de Montserrat, 1992, p.298. ISBN 84-7826-361-6.
* ↑ Brood i Delen, 2003, p. 22.

## Bibliografia

* Brood, P.; Delen, K. Het Vaderlandse Geschiedenis Boek (en neerlandès). Uitgeverij Waanders b.v., 2005. ISBN 9040088888.
# 1248

El 1248 (MCCXLVIII) fou un any de traspàs començat en dimecres del calendari julià.

## Esdeveniments

* Primera referència històrica del topònim Alcoi en el Llibre del Repartiment de 1248, que anomena el riu Serpis Alchoy: «Inter rivum de Alchoy et rivum de Colzentaina».

## Referències

* ↑ «Efemèride — 1256: es funda la ciutat d’Alcoi». La República, 17 maig 2023. [Consulta: 25 maig 2024].
# 1330

El 1330 fou un any comú començat en dilluns del calendari julià.

## Esdeveniments

* Comença la Guerra catalano-genovesa (1330-1336)
* Joana III de Borgonya (1308-1347) esdevé comtessa de Borgonya i Artois

## Naixements

* 4 de juliol, Japó: Ashikaga Yoshiakira, divuitè shogun (mort el 1367)
* Pontoise — Nicolas Flamel, alquimista (mort el 1418)

## Morts

* 28 de setembre – Praga: Elisabet de Bohèmia
* Sibil·la I de Pallars Sobirà
* Elisabet d'Aragó i d'Anjou

## Referències

* ↑ Mutgé i Vives, Josefina. «La contribució de les ciutats de Tortosa i de Girona a l’armada contra els genovesos durant el regnat d’Alfons el Benigne (1333)». A: Congrés d'Historia de la Corona d'Aragó 14, Vol. 1. Sassari, Alghero, 19 - 24 maggio 1990: Sul tema La Corona d'Aragona in Italia: (secc. XIII - XVIII). 1. Sassari: Delfino, 1996, p. 629-641. ISBN 978-88-7138-068-1.
* ↑ Jackson-Laufer, Guida Myrl. Women Rulers Throughout the Ages: An Illustrated Guide (en anglès). Bloomsbury Academic, 1999-09-23. ISBN 978-1-57607-091-8.
* ↑ «足利 義詮 [Yoshiaki Ashikaga]». A: Nihon Jinmei Daijiten (日本人名大辞典) [Diccionari de noms japonesos] (en jp). Tòquio: Shogakukan, 2012 [Consulta: 31 juliol 2012].
* ↑ Wilkins, Nigel. Nicolas Flamel (en francès). Editions Imago, 1993. ISBN 978-2-84952-339-1.
* ↑ «Elisabet de Bohèmia». Gran Enciclopèdia Catalana. Barcelona: Grup Enciclopèdia Catalana.
* ↑ «1330». Gran Enciclopèdia Catalana. Barcelona: Grup Enciclopèdia Catalana.
* ↑ Sobrequés i Callicó, Jaume. Comtes, reis, comtesses i reines de Catalunya. 1. ed. Barcelona: Editorial Base, 2011, p. 118. ISBN 978-84-15267-24-9.
# (267) Tirza

(267) Tirza, és un asteroide pertanyent al cinturó d'asteroides descobert el 27 de maig de 1887 per Auguste Honoré Charlois des de l'observatori de Niça, França.
Està nomenat així per Tirza, un personatge de la Bíblia.

## Vegeu també

* Llista d'asteroides del (201) al (300)
* Cossos menors del Sistema Solar

## Referències

* 1 2 3 4 5 6 «JPL Small-Body Database». [Consulta: 17 octubre 2023].
* ↑ Afirmat a: Minor Planet Center Database.
* 1 2 3 4 5 6 7 8 9 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 36. Editorial: Springer Science+Business Media. Llengua del terme, de l'obra o del nom: anglès.
* ↑ Schmadel, Lutz D. Dictionary of Minor Planet Names (en anglès). 5a edició. Springer, 2003. ISBN 3-540-00238-3.

## Enllaços externs

* «(267) Tirza» (en anglès). Minor Planet Center. [Consulta: 4 maig 2015].
# (269) Justícia

(269) Justitia és un asteroide pertanyent al cinturó d'asteroides descobert el 21 de setembre de 1887 per Johann Palisa des de l'observatori de Viena, Àustria.
Està nomenat així per la deessa romana de la justícia.

## Vegeu també

* Llista d'asteroides del (201) al (300)
* Cossos menors del Sistema Solar

## Referències

* 1 2 3 4 5 6 7 8 9 10 11 «JPL Small-Body Database». [Consulta: 24 gener 2024].
* 1 2 3 4 5 «JPL Small-Body Database». [Consulta: 17 octubre 2023].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 36. Editorial: Springer Science+Business Media. Llengua del terme, de l'obra o del nom: anglès.
* ↑ Schmadel, Lutz D. Dictionary of Minor Planet Names (en anglès). 5a edició. Springer, 2003. ISBN 3-540-00238-3.

## Enllaços externs

* «(269) Justitia» (en anglès). Minor Planet Center. [Consulta: 5 juny 2015].
# (264) Libussa

(264) Libussa és un asteroide que forma part del cinturó d'asteroides i va ser descobert per Christian Heinrich Friedrich Peters el 22 de desembre de 1886 des de l'observatori Litchfield de Clinton, Estats Units.
Està nomenat així per la llegendària princesa txeca Libussa, fundadora de Praga.

## Característiques orbitals

Libussa està situat a una distància mitjana del Sol de 2,798 ua, podent apropar-se fins a 2,416 ua. La seva inclinació orbital és 10,42° i l'excentricitat 0,1365. Triga 1709 dies a completar una òrbita al voltant del Sol.

## Vegeu també

* Llista d'asteroides del (201) al (300)
* Cossos menors del Sistema Solar

## Referències

* 1 2 3 4 5 «JPL Small-Body Database». [Consulta: 17 octubre 2023].
* 1 2 3 4 5 6 7 8 9 10 11 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 36. Editorial: Springer Science+Business Media. Llengua del terme, de l'obra o del nom: anglès.
* ↑ Schmadel, Lutz D. Dictionary of Minor Planet Names (en anglès). 5a edició. Springer, 2003. ISBN 3-540-00238-3.

## Enllaços externs

* «(264) Libussa» (en anglès). Minor Planet Center. [Consulta: 19 juny 2015].
# (266) Aline

Aline és l'asteroide número 266. Va ser descobert per l'astrònom Johann Palisa des de l'observatori de Viena (Àustria), el 17 de maig de 1887.

## Referències

* 1 2 3 4 5 6 7 8 «JPL Small-Body Database». [Consulta: 17 octubre 2023].
* 1 2 3 4 5 6 7 8 «JPL Small-Body Database». [Consulta: 24 gener 2024].
Viccionari
# 191

El 191 (CXCI) fou un any comú començat en divendres del calendari julià.

## Esdeveniments

* Un incendi arrasa bona part de Roma i es converteix en pretext per a l'intent de Còmmode de refundar la religió de l'antiga Roma.

## Referències

* ↑ Melton, 2014, «191».

## Bibliografia

* Melton, J. G. Faiths Across Time: 5,000 Years of Religious History (en anglès). Volum 1. ABC-CLIO, 2014. ISBN 978-1-61069-025-6.
# 160
## Esdeveniments

* Imperi Romà: Darrera data a la que arriba la llista de reis anomenada Cànon de Ptolemeu, elaborada per Claudi Ptolemeu.
* Appià escriu Ρωμαικα, coneguda en anglès com a Història romana, en la qual inclou la història de cada nació ocupada fins al moment de la seva conquesta.

## Naixements

* Cartago: Tertul·lià, escriptor, filòsof i pare de l'Església. (m. 220~240)

## Referències

* ↑ Thiele, Edwin R. The Mysterious Numbers of the Hebrew Kings (en anglès). Kregel Academic, 1983, p. 71. ISBN 978-0-8254-9688-2.
* ↑ Shakespeare, William. Julius Caesar (en anglès). Oxford University Press, 1998, p. 25. ISBN 978-0-19-283606-9.
# ATB

ATB té els següents significats:
* Agència de Turisme de les Illes Balears, organisme de promoció del turisme del Govern de les Illes Balears
* Red ATB (de l'acrònim en castellà Asociación Teledifusora Boliviana), canal de televisió de Bolívia
* ATB (discjòquei) (de l'acrònim del seu nom André Tanneberger), discjòquei i productor de música electrònica d'Alemanya
* Bicicleta tot terreny (del seu nom en anglès All Terrain Bike), bicicleta dissenyada per a rutes de muntanya
* All-Terrain Boarding, esport extrem derivat del skateboard
* Batalla en temps actiu (del seu nom en anglès Active Time Battle), sistema de joc introduït per la saga Final Fantasy
# 22a Flotilla d'U-boat

La 22a Flotilla de Submarins (alemany: ("22. Unterseebootsflottille") ser formada el gener de 1941 a Gotenhafen, sota el comandament del Korvettenkapitän Wilhelm Ambrosius. Va ser dissolta el maig de 1945.

## Comandants de la Flotilla

| Duració | Comandant |
| gener de 1941 – gener de 1944 | Korvettenkapitän Wilhelm Ambrosius |
| gener de 1944 – juliol de 1944 | Korvettenkapitän Wolfgang Lüth |
| juliol de 1944 – maig de 1945 | Korvettenkapitän Heinrich Bleichrodt |

## Referències

* «Uboat.net». The Flotillas – 22nd Flotilla. Arxivat de l'original el 22 març 2009. [Consulta: 25 març 2009].
# Abu-Ubayd

* No s'ha de confondre amb Abu-Ubayda.
Abu-Ubayd és el nom dels següents personatges:
* Abu-Ubayd al-Bakrí, (c.1010-1094), geògraf àrab andalusí.
* Abu-Ubayd al-Qàssim ibn Sal·lam) (Herat, 770-838), gramàtic àrab fill d'un convers romà d'Orient.
* Abu-Ubayd-Al·lah Muàwiya ibn Ubayd-Al·lah ibn Yassar al-Aixarí (? - 786/7), visir del califa al-Mahdí.
# Aarne Valkama

Aarne Valkama (Vaasa, 26 de març de 1909 - 12 de novembre de 1969) va ser un esquiador finlandès que va competir durant les dècades de 1920 i 1930.
Aarne Valkama va començar amb l'esquí de fons, disciplina en la qual va guanyar dues medalles júniors el 1928 i 1929. Posteriorment va decidir centrar-se en la combinada nòrdica. En el seu palmarès destaca una medalla de bronze al Campionat del Món d'esquí nòrdic de 1937.

## Referències

* ↑ Aarne Valkama a Federació Internacional d'Esquí
# Acetilur

Un acetilur és una molècula de dos àtoms carregada amb dues càrregues negatives. Els acetilurs són una forma química especial del carboni, similar a la dels peròxids (O₂$^{2-}$), o a la dels disulfurs (S₂$^{2-}$).

## Nomenclatura

Amb els acetilurs tenim un problema referent a la nomenclatura: No és gaire adequat anomenar acetilurs als carburs (C$^{2-}$) d'algun element, ja que la seva fórmula química és C₂$^{2-}$.
Vegem-ne un exemple: El compost de calci CaC₂ és més intuïtiu anomenar-lo carbur de calci que no pas acetilur de calci.
La càrrega iònica de l'acetilur és 2- però allò que porta a confusió en llegir el compost, és que està mal formulat pel subíndex 2, i no és així.
# Abu l-Aliya Rufay ben Mihran al-Riyahi

Abu-l-Àliya Rufay ibn Mihran ar-Riyahí (en àrab Abu l-ʿĀliya Rufayʿ b. Mihrān ar-Riyāḥī) fou un escriptor religiós musulmà, antic esclau alliberat dels Banu Riyah i establert a Bàssora. Va viure al segle vii i va morir en una data incerta entre el 708 i el 714.
Va escriure un comentari sobre l'Alcorà i el va transmetre segons la tradició, amb hadits d'Úmar i Ubayy ibn Kab.

## Bibliografia

* Encyclopaedia of Islam, Brill Publishers, Leiden, s.v. «Abu 'l-ʿĀliya Rufayʿ b. Mihrān al-Riyāḥī».
# Acronis True Image

Acronis True Image és un programa de creació d'imatges de disc, produït per Acronis. True Image pot crear una imatge de disc mentre s'està executant Microsoft Windows o Linux, o fora de línia per arrencada de CD / DVD, unitats flash USB, PXE, o altres mitjans d'inici. Com a solució d'imatges de disc, True Image pot restaurar la imatge capturada prèviament en un altre disc, efectivament replicar l'estructura i el contingut al nou disc, també permet canviar la grandària de la partició si el nou disc és de diferent capacitat.

## Sistemes de fitxers suportats

Sistemes d'arxiu suportats pel programari:
* NTFS
* FAT16
* FAT32
* Ext2
* Ext3
* ReiserFS
* Reiser4
* Linux Swap
A més dels sistemes d'arxius amb suport oficial, Acronis True Image també permet guardar i restaurar sectors "en brut" (raw en anglès) en qualsevol altre sistema d'arxius. Aquesta manera raw permet suportar un sistema d'arxius que està corrupte o d'un tipus no suportat oficialment, mitjançant la captura completa de tots els seus sectors. Aquest mètode dona com a resultat un arxiu d'imatge de major grandària, i no és capaç de comprimir, alterar la grandària, ni restaurar arxius selectivament quan es treballa en aquesta manera.

## Referències

* ↑ «Fulla de dades de True Image 11» (en anglès).